
Бүген Татарстан Хөкүмәте Йортында Татарстан Республикасы Премьер-министры Алексей Песошин рәислегендә “Татэнергосбыт” АҖ Директорлар советының чираттагы утырышы узды.

Көн тәртибенә берничә актуаль мәсьәлә чыгарылды, шул исәптән компаниянең 2019 елдагы эшчәнлегенә алдан чыгарылган нәтиҗәләр, керемнәр һәм чыгымнар бюджетын раслау, 2020 елга капиталь кертемнәр программалары.

“Татэнергосбыт” АҖ директоры Рифнур Сөләйманов үзенең докладында хәбәр иткәнчә, Россиянең гомуми кулланышында Татарстан өлеше 2,8% тәшкил итә. Узган ел Татарстан буенча электр энергиясен куллану 30,6 млрд кВт/сәг (алдагы елга карата 1,3 процентка үсеш белән) тәшкил иткән.

“Куллануга караганда җитештерүнең интенсиврак темплар белән артуы башка төбәкләрдән электр энергиясен алу өлешен 5,6 процентка кадәр кимүгә китерде. Хисап елында төбәктән читтә электр энергиясен сатып алуның кимүе яңа генерация куәтләрен, шул исәптән егәрлек бирү турындагы килешүләр программасы буенча да, файдалануга тапшыру белән бәйле, - дип дип билгеләде Рифнур Сөләйманов.

“Татэнергосбыт” АҖнең эшчәнлек нәтиҗәләре һәм үсеш перспективалары турында компаниянең директор урынбасары Роберт Хәбибуллин доклад ясады.

Узган елның 3декабрендә “Татэнергосбыт” - ЕРЦ” ҖЧҖен “Татэнергосбыт” АҖенә берләштерү процессы төгәлләнде,шуның нәтиҗәсендә компаниянең клиентлар базасы 1,7 млн га артты.

2019 елда “Татэнергосбыт” хисаплау үзәге 40,7 млрд сум җыелган.шуларның 60%ы коммуналь хезмәтләр өчен түләүләр.

Алга таба Роберт Хәбибуллин электр энергиясе белән тәэмин итү буенча хезмәтләрне бердәм түләү документына кертү проектын гамәлгә ашыруның барышы турында сөйләде. “Пилот проект” гыйнварда Саба районында башланды. Февральдә берләштерелгән квитанцияләрне Алабуга һәм Менделеев районнарында яшәүчеләр алачак, ә марттан башлап, республиканың барлык халкы алачак.

Утырышы тәмамланганда Директорлар советы керемнәр һәм чыгымнар бюджетын һәм 2020 елга капиталь кертемнәр программаларын раслады.
Татарстан Премьер-министры “Татэнергосбыт” АҖ Директорлар советының чираттагы утырышын уздырды